बोकारो के दुग्दा कोल वाशरी के सब स्टेशन के फीडर में एक सांप के घुस जाने से 10 घंटे से अधिक बिजली की आपूर्ति बाधित रही. जब विभाग के अधिकारी व कर्मचारी ने फीडर की आपूर्ति अचानक बाधित होने की जांच की तो एक सांप को अंदर देखा जिसके बाद स्थानीय लोगों की मदद से सांप को बाहर निकाला गया, फिर मरम्मति कार्य करके बिजली की आपूर्ति को बहाल किया गया. इस दौरान आवासीय कॉलानी के साथ प्लांट की आपूर्ति भी बाधित रही. जानकारी के मुताबिक एक सांप दुग्दा कोल वाशरी के सब स्टेशन में एक बाक्स में घुस गया जिससे फीडर का एक भाग 11 केवी यानि 11 हजार की विद्युत आपूर्ति शार्ट सर्किट के कारण बाधित हो गयी.